Kabupaten Nias

Kabupaten Nias no sambua kabupaten ba Provinsi Sumatra Utara si so ba Danö Niha. Kodenia ba wamatörö 12.04. Me 2016 lafawu'a ibu kotania moroi ba Gunungsitoli (1956-2016) ba Gidö,  me fabali Gunungsitoli moroi ba Kabupaten Nias tobali Kota Gunungsitoli. Tuho lala wangalui ba Kabupaten Nias no sohalöŵö ba danö ba fakiri ba nasi. Molo'ö Badan Pusat Statistik so 22.100 niha silumana ba Kabupaten Nias me 2020, eluahania 15,69% moroi ba wa'oya niha mbanua. Fa'oya niha mbanuania 143.319 (2019) ba arakhagö fefu ira Ono Niha. Agamara Niha Keriso (98,81% me 2019). Ba kabupaten andre so göi bandara Binaka si so ba Kecamatan Gidö.

So 10 kecamatan ba Kabupaten Nias ba 170 desa.

Kecamatan 

 Kecamatan Bawölato
 Kecamatan Botomuzöi
 Kecamatan Gidö
 Kecamatan Hiliserangkai
 Kecamatan Hiliduho
 Kecamatan Idanögawo
 Kecamatan Ma'u
 Kecamatan Somölömölö
 Kecamatan Ulugawo
 Kecamatan Sogae'adu

Fa'aboto 

Irugi 28 Juli 2003 me tefasindro Kabupaten Nias Selatan, ha sambua kabupaten ba zi sagörö Tanö Niha ba ngawalö hulo si fasui ya'ia da'ö Kabupaten Nias. Ba hiza lö ara aefa fasafi Kabupaten Nias Selatan, alua nasa wamabali ba Kabupaten Nias.

Me ndröfi 2008 Kabupaten Nias aboto zui tobali öfa: Kabupaten Nias Utara, Kabupaten Nias Barat, Kota Gunungsitoli ba si toröinia Kabupaten Nias. Irege moroi sambua tobali so öfa kabupaten ba sambua kota ba Danö Niha.

Umbu 

Kategori:Kabupaten ba Danö Niha
Kategori:Kabupaten ba Indonesia